***Приложение № 3.1***

**Проект!**

 **ДОГОВОР № ……..**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

Днес, …………2019 г. в гр. Раковски, между:

**ОБЩИНА РАКОВСКИ**, ЕИК BG 000471543 с административен адрес в гр. Раковски, Област Пловдив, пл. „България” № 1, представлявана от Павел Андреев Гуджеров – Кмет на Община Раковски и Ана Павлова Маджарска – Гл. счетоводител на Община Раковски, от една страна, като ВЪЗЛОЖИТЕЛ

и

**„................................“..........**, със седалище и адрес на управление на дейността в ............................., област ................................., община ................гр..............................ул................................., ЕИК................., представлявано от ...............................................от друга, като ИЗПЪЛНИТЕЛ,

На основание чл. 112, ал. 1 от Закона за обществени поръчки и в изпълнение на Решение № ОПЗ - ………/...............г. на Кмета на Община Раковски за избор на изпълнител, след проведена процедура за възлагане на обществена поръчка с предмет: „Изграждане на съоръжение за екстремни спортове - площадка за скейтборд, разположена в УПИ III-2290, кв. 144, по ПУП на гр. Раковски, община Раковски“, в изпълнение на проект на община Раковски, финансиран по подмярка 7.2 от мярка 7 от ПРСР 2014-2020 по две обособени позиции“, **за Обособена позиция 1**: „Изпълнение на СМР за обект: „Изграждане на съоръжение за екстремни спортове - площадка за скейтборд, разположена в УПИ III-2290, кв. 144, по ПУП на гр. Раковски, община Раковски“, в изпълнение на проект на община Раковски, финансиран по подмярка 7.2 от мярка 7 от ПРСР 2014-2020“ се сключи настоящият договор за възлагане на обществена поръчка, с който страните постигнаха съгласие за следното:

**I. ПРЕДМЕТ НА ДОГОВОРА, СРОКОВЕ ЗА ИЗПЪЛНЕНИЕ НА СТРОИТЕЛНО-МОНТАЖНИТЕ РАБОТИ**

**Чл. 1. (1)** Възложителят възлага, а Изпълнителят се задължава при условията и срещу възнаграждението, предвидени в настоящия договор, **да извърши строително-монтажни работи за обект:** **„Изграждане на съоръжение за екстремни спортове - площадка за скейтборд, разположена в УПИ III-2290, кв. 144, по ПУП на гр. Раковски, община Раковски“, в изпълнение на проект на община Раковски, финансиран по подмярка 7.2 от мярка 7 от ПРСР 2014-2020“.**

**(2)** Изпълнителят се задължава да извърши строителните и монтажни работи (наричани по-долу „СМР“), предмет на договора, в съответствие с одобрения инвестиционен проект и строително разрешение за обекта, както и съобразно обема и вида на СМР, описани в КСС, респ. при спазване на всички параметри на ценовото и техническото предложение на Изпълнителя, съставляващи неразделна част от договора, както и при пълно съобразяване с изискванията в техническата спецификация, съставляваща част от документацията за обществената поръчка.

**Чл. 2. (1)** Срокът за изпълнение на строително-монтажните работи е ...................... (словом...............) календарни дни, съобразно Техническото предложение на Изпълнителя и започва да тече от датата на подписване на Протокол за откриване на строителна площадка и определяне на строителна линия и ниво на строежа - образец 2 по Наредба № 3/31.07.2003 г. за съставяне на актове и протоколи по време на строителството.

**(2)** Срокът по ал. 1 включва извършването на всички строително-монтажни работи, вкл. предаването и приемането им по реда, определен в договора.

**(3)** При спиране на строително-монтажните работи по нареждане на компетентен общински или държавен орган, респ. по волята на страните при възникване на необходимост от това и/или при непреодолима сила, сроковете за изпълнение се удължават с продължителността на срока, през който строително-монтажните дейности са били спрени, при условие, че Изпълнителят няма вина за спирането.

**(4)** Възложителят има право да нареди на Изпълнителя временно преустановяване на СМР, ако е констатирано неточно изпълнение, влагане на некачествени строителни продукти и/или неспазване на техническите спецификации.

**(5)** Спирането на СМР по силата на предходната алинея не води до спиране на сроковете за изпълнение и не може да служи като основание за удължаването им.

**II. ПРАВА И ЗАДЪЛЖЕНИЯ НА СТРАНИТЕ**

**Чл. 3. (1)** Изпълнителят е длъжен да извърши СМР с гри­жата на добрия търговец, като спазва изискванията на строителните, техническите и технологични­те правила и нормативи за съответните дейности.

**(2)** Изпълнителят е длъжен да влага качествени материали, които отговарят на изискванията на техническите спецификации по чл. 5, ал. 2 от Закона за техническите изисквания към продуктите (ЗТИП), както и да извършва качествено строителните и монтажни работи, при спазване на изискванията на Закона за устройство на територията (ЗУТ) и подзаконовите му нормативни актове, касаещи определената категория строителство.

**(3)** За срока на Договора, ИЗПЪЛНИТЕЛЯТ се задължава да поддържа валидна застраховка за покриване на пълната му професионална отговорност като строител, съгласно изискването на чл. 171 от Закона за устройството на територията и Наредбата за условията и реда за задължително застраховане в проектирането и строителството /ДВ бр.17 от 2004 год./.

**(4)** Изпълнителят се задължава да изпълни договорените работи качествено и в срок, в съответствие с нормативните и технически изисквания за този вид работа, при съобразяване и с изискванията на Програмата за развитие на селските райони 2014-2020, както и специалните и общите условия към договора за предоставяне на безвъзмездно финансиране по Програмата.

**(5)** Изпълнителят се задължава да поддържа валидна за целия срок на договора регистрация в ЦПРС към Строителната камара за изпълнение на строежи от категорията строеж, в която попада обекта на поръчката.

**(6)** При проверка на място от страна на Възложителя, РА ДФЗ, Сертифициращия орган, Одитния орган, Европейската сметна палата, Органи на Европейската комисия, Дирекция „Защита на финансови интереси на Европейския съюз“, МВР (АФКОС –Дирекция „Защита на финансовите интереси на Европейския съюз“) и други национални одитни и контролни органи, ИЗПЪЛНИТЕЛЯТ се задължава да осигури присъствието на свой представител, както и да осигури: достъп до помещения; преглед на документи, удостоверяващи направените разходи в рамките на предоставената безвъзмездна финансова помощ, както и всяка друга информация, свързана с изпълнение на задълженията му по настоящия договор;

**(7)** При изпълнение на настоящия договор изпълнителят и неговите подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно изискванията на ЗОП.

**(8)** За периода на временното преустановяване на СМР по каквато и да било причина Изпълнителят е длъжен да предпази, съхрани и обезопаси изпълнените СМР срещу разваляне, повреждане или унищожаване.

**(9)** Изпълнителят носи отговорност пред Възложителя, ако при из­вършването на СМР е допуснал отклонения от изискванията, предвиде­ни в нормативни­те актове и/или изискванията на Възложителя.

**Чл. 4. (1)** За извършената от под­изпълнителите работа Изпълнителят отговаря като за своя.

**(2)** Изпълнителят е длъжен да сключи договор за подизпълнение само с подизпълнителя/ите/, посочени в офертата. В срок до три календарни дни от сключване на договор за подизпълнение или на допълнително споразумение за замяна на посочения в офертата подизпълнител, Изпълнителят представя на Възложителя копие от договора или допълнителното споразумение, заедно с доказателства, че са изпълнени условията на чл. 66, ал. 2 и ал. 11 от ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(3)** След сключване на договора и най-късно преди започване на изпълнението му, Изпълнителят уведомява Възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

**Чл. 5. (1)** Всички санкции, наложени от общински и държавни органи във връзка със строителството, са за сметка на Изпълнителя.

**(2)** За вреди, причинени на лица, на публично или частно имущест­во, при или по повод строителството, отговорност носи изцяло Изпълнителят. Изпълнителят носи регресна отговорност спрямо Възложителя, ако последният заплати обезщетение за такива вреди.

**(3)** Изпълнителят е длъжен преди започване на изпълнението на каквито и да било строително-монтажни работи, за своя сметка да вземе необходимите мерки за осигуряване на безопасността на гражданите, като постави предупредителни знаци, подходящо осветление и др. подобни, съгласно изискванията на нормативните актове.

**Чл. 6.** Ако при извършване на СМР възникнат пре­пятствия за изпълнение на този договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези пре­пятствия.

**Чл. 7.** Когато препятствията са по независещи и от двете страни причи­ни, разноските по отстраняването им се поемат поравно.

**Чл. 8 (1)** За извършване на СМР Възложителят е длъ­жен да осигури достъп до мястото, на което ще се извършва строителството.

 **(2)** Възложителят се задължава да:

* предаде на Изпълнителя копия от разрешението за строеж и от одобрения инвестиционен проект;
* съдейства за осигуряването на всички съгласувания и разрешения, необходими за откриване на строителна площадка и определяне на строителна линия и ниво.

**Чл. 9. (1)** Осигуряването на материали, детайли, конструкции, както и всички други ресурси, вкл. механизация, необходими за СМР, предмет на договора, е задължение на Изпълнителя.

**(2)** Изпълнителят носи отговорност, ако вложените материали не са с нужното качество и/или влошават качеството на извършените СМР на обекта.

**IІІ. ПРИЕМАНЕ НА СТРОИТЕЛСТВОТО**

**Чл. 10. (1)** След изпълнението на СМР, Изпълнителят отправя до Възложителя устна и/или писмена пока­на да направи оглед и да приеме извършената работа.

**(2)** Приемането на част/и от обекта се извършва с двустранен констативен протокол - Акт обр. 19, в който се описва извършената работа, количеството и вида на СМР, качество на извършената работа, вложените материали, при поискване от страна на Възложителя се прилагат и документи, удостоверяващи факта, че вложените при изпълнението на СМР основни материали отговарят на изискванията на техническите спецификации по чл. 5, ал. 2 от Закона за техническите изисквания към продуктите (ЗТИП).

**(3)** В протокола по предходната алинея се правят възражения за неточно изпълнение по количество и качество и могат да се посочат сроко­ве за отстраняване на констатираните недостатъци, като тези срокове не изменят продължителността на сроковете за изпълнение на СМР.

**(4)** Окончателното предаване и приемане на обекта се извършва с акт обр. 15 съгласно Наредба № 3 от 31 юли 2003 г. за съставяне на актове и протоколи по време на строителството, без налични възражения за неточно изпълнение.

 **Чл. 11.** **(1)** Възложителят има право да откаже да приеме изпълнението на СМР на обекта и/или съответната част от него, ако открие недостатъци.

**(2)** Страните се съгласяват, че недостатък е всяко неправилно изпълнение на СМР, изразяващо се в: (а) изпълнение с качество, по-ниско от определеното с договора и/или техническите спецификации, и/или техническото предложение на ИЗПЪЛНИТЕЛЯ, включително като резултат от влагане на строителни продукти с лошо качество; (б) изпълнение в нарушение на правилата за изпълнение на строителните и монтажните работи и/или неизвършени и незавършени работи.

**(3)** Недостатъците се отстраняват от Изпълнителя за негова сметка.

**Чл. 12. (1)** Изпълнителят отговаря и за недостатъци на СМР, които поради естеството си не са могли да се открият към датата на приемане на изпълнението им или се проявят по-късно (скрити недостатъци).

**(2)** Възложителят има право да поиска отстраняване на скритите недостатъци и да упражни правото си да потърси гаранционна отговорност на Изпълнителя.

**(3)** Изпълнителят се задължава в определен от Възложителя срок да изпълни необходимите работи за отстраняване на скритите недостатъци, като приемането на работата по отстраняването им се извършва по определения в настоящия раздел на договора ред.

**ІV. КОНТРОЛ**

**Чл. 13. (1)** Възложителят може по всяко време да осъществява кон­трол по изпълнението на този договор, стига да не възпрепятства рабо­тата на Изпълнителя и да не нарушава оперативната му самостоятелност.

**(2)** Указанията на Възложителя са задължителни за Изпълнителя, ос­вен ако са в нарушение на строителните правила и нормативи или во­дят до съществено отклонение от предмета на договора.

**(3)** Контролът по предходните алинеи ще се осъществява от упъл­номощено/-и от Възложителя лице/-а.

**V. ЦЕНА И НАЧИН ПА ПЛАЩАНЕ**

**Чл. 14. (1)** Общата цена за изпълнение предмета на договора съгласно ценовото предложение на Изпълнителя е в размер на **...................... /**словом**......................................../ лв.** без вкл. ДДС или **............................. /**словом.**..................................../ лв**. с вкл. ДДС, съгласно ценовото предложение на ИЗПЪЛНИТЕЛЯ, неразделна част от настоящия договор.

**(2)** Единичните цени на Изпълнителя, посочени в количествено-стойностната сметка, неразделна част от ценовото му предложение, включват всички разходи за изпълнение на вида работа – за труд, материали, механизация, печалба, както и за други неупоменати по-горе разходи и няма да бъдат увеличавани до пълното изпълнение на обекта по договора.

**(3)** Договорените видове СМР се заплащат от Възложителя по единичните цени, определени в КСС, неразделна част от ценовото предложение на Изпълнителя.

**(4)** Разплащането с Изпълнителя се извършва на база стойността на действително извършените СМР, установени с двустранно подписаните протоколи обр. 19, придружени с надлежна фактура, подписана от представител на Изпълнителя и Възложителя, вкл. и сертификати за вложени материали, когато това е приложимо.

**(5)** Начинът на плащане на действително изпълнените СМР е следният:

а/ Авансово плащане - в размер до 10 % (десет процента) от общата стойност на договора. Авансово плащане се извършва в срок от три работни дни след подписване на протокола за откриване на строителната площадка срещу представена фактура.

б/ Междинни плащания – в размер до 30 % (тридесет процента) от общата стойност на договора. Междинните плащания се извършват на база реално изпълнени и приети без забележки СМР, установени с подписване на Акт обр. 19 и след представяне на фактура от ИЗПЪЛНИТЕЛЯ. Плащанията се извършват в срок до 3 (три) работни дни от датата, на която са налице документите по предходното изречение.

в/Окончателно плащане - в размер на остатъка от цената по договора, получен след приспадане на авансовото и междинните плащания. Окончателното плащане се извършва в срок до 10 (десет) работни дни от датата на подписване без забележки на Констативен акт за установяване годността за приемане на обекта – Приложение № 15 към чл. 7, ал. 3, т. 15 от Наредба № 3 от 31 юли 2003 година и след представяне на фактура от Изпълнителя.

**(6)** Всички фактури за извършване на плащания се изготвят на български език, в съответствие със Закона за счетоводството и подзаконовите нормативни актове. При изготвяне на разходно оправдателните си документи, ИЗПЪЛНИТЕЛЯТ задължително вписва текста: „Разходът е по договор за предоставяне на безвъзмездна финансова помощ № .......................... по Програма за развитие на селските райони 2014 - 2020 година, съфинансирана от Европейския земеделски фонд за развитие на селските райони“.

**(7)** Изпълнителят не може да иска увеличаване на максимално допустимата за изпълнението на договора цена, ако е увеличил количество на вложените мате­риали и/или извършените видове работи вследствие на:

* несъгласувано с Възложителя отклонение от техническите спецификации и/или инвестиционния проект;
* нарушаване на строителните, техническите и технологичните пра­вила и нормативи;
* отстраняване на допуснати от Изпълнителя недостатъци;
* влагане на некачествени или неподходящи материали.

**(8)** Изпълнителят няма право на заплащане за СМР, дължащи се на извършена по негова инициатива работа или на работа, невъзложена от Възложителя по определения в договора ред.

**(9)** При възникване на необходимост от изпълнение на допълнителни СМР, непредвидени в КСС и при условие, че са налице законовите предпоставки по чл. 116 от ЗОП за изменение на договора, допълнителните СМР се възлагат с анекс към този договор. Остойностяването на непредвидени разходи, водещи до увеличаване на количествата в количествено-стойностната сметка, ще става съобразно посочените в същата единични цени за съответната позиция СМР, а за нови строително – монтажни работи цената ще се формира при следните елементи на ценообразуване за видове СМР:

средна часова ставка - ......................... лв./час

доставно-складови разходи - ........................ %

допълнителни разходи върху труда - ........................ %

допълнителни разходи върху механизацията - ...................... %

печалба - ...................... %

**Чл. 15.** Плащанията към Изпълнителя се извършват по банков път, по следната посочена от Изпълнителя банкова сметка, а именно:

..................................................................................................................................................................

**VI. НОСЕНЕ НА РИСКА**

**Чл. 16.** Рискът от случайно погиване или повреждане на извър­шено строителство преди предаването му с Констативен акт за установяване годността за приемане на строежа на материали, строителна техника и други подобни се носи от Изпълнителя.

**VII. ГАРАНЦИИ. ГАРАНЦИОННИ УСЛОВИЯ. НЕИЗПЪЛНЕНИЕ. ОТГОВОРНОСТ**

**Чл. 17. (1)** Гаранцията за качествено изпълнение на предмета на настоящия договор, която Изпълнителят представя на Възложителя при подписване на настоящия договор е в размер на **3 %** (три процента) от стойността на договора без ДДС.

**(2)** Гаранцията може да бъде под формата на:

1. Парична сума, преведена по банкова сметка на Възложителя:

IBAN: BG39UNCR70003321759906; BIC: UNCRBGSF - УНИКРЕДИТ БУЛБАНК АД – филиал Раковски или

2. Безусловна и неотменяема банкова гаранция, издадена в полза на възложителя със срок на валидност не по-малък от 30 (тридесет) дни след изтичане срока на договора или

3. Застраховка, която обезпечава изпълнението чрез покритие на отговорността на изпълнителя със срок на валидност не по-малък от 30 (тридесет) дни след изтичане срока на договора.

**(3)** Участникът сам избира формата на гаранцията за изпълнение на договора.

**Чл. 18. (1)** Възложителят усвоява гаранцията за изпълнение, когато Изпълнителят не е изпълнил задълженията си по настоящия договор и/или ги е изпълнил неточно – частично, забавено и/или некачествено. Възложителят има право да усвои гаранцията изцяло или такава част от същата, която покрива отговорността на Изпълнителя от неизпълнението и/или неточното изпълнение. От гаранцията могат да се усвояват и неустойки, и обезщетения.

**(2)** Внесената гаранция за качествено изпълнение се освобождава в срок до 14 (четиринадесет) работни дни след издаване на констативен акт обр. 15 и при условие, че Изпълнителят е изпълнил всички свои задължения по договора качествено и в договорените срокове.

**Чл. 19. (1)** Изпълнителят се задължава да отстранява за своя сметка недостатъците и появилите се впоследствие дефекти в гаранционните срокове, определени в Наредба № 2 на Министерството на регионалното развитие и благоустройството от 31 юли 2003 г. за въвеждане в експлоатация на строежите в Република България и минимални гаран­ционни срокове за изпълнени строителни и монтажни работи, съоръже­ния и строителни обекти.

**(2)** Гаранционните срокове започват да текат от въвеждането на обекта в експлоатация.

**(3)** За проявилите се в гаранционните срокове дефекти Възложи­телят уведомява писмено Изпълнителя в 7- (седем) дневен срок от тяхното проявление. В указан от Възложителя срок след уве­домяването Изпълнителят, съгласувано с Възложителя, е длъжен да за­почне работа за отстраняване на дефектите в минималния технологич­но необходим срок.

**Чл. 20. (1)** Ако Изпълнителят виновно не изпълни изцяло или частично възложени строително-монтажни работи, същият дължи на Възложителя компенсаторна неустойка в размер на 20 (двадесет) на сто от стойността на неизпълнените СМР.

**(2)** При забава за изпълнение, Изпълнителят дължи на Възложителя неустойка в размер на 0,5 % върху стойността на забавените СМР за всеки ден забава, но не повече от 20 % от стойността на договора.

**(3)** При разваляне на договора поради виновно неизпълнение, неизправната страна дължи на изправната неустойка в размер на 20 % от стойността на договора.

**(4)** Изплащането на неустойките по горните текстове не лишава изправната страна от правото да търси реално изпълнение и обезщетение за претърпени вреди.

**Чл. 21.** Страните по договора не отговарят, ако невъзможността за изпълнението на задължения, произтичащи от настоящия договор се дължи на причина, която не може да им се вмени във вина.

**VІІІ. ПРЕКРАТЯВАНЕ И ИЗМЕНЕНИЕ НА ДОГОВОРА**

**Чл. 22. (1)** Действието на този договор се прекратява:

 1. по взаимно съгласие между страните, изразено в писмена форма;

 2. при настъпване на обективна невъзможност за изпълнение на въз­ложената работа;

 3. с изтичане на срока на действие на договора;

 4. с развалянето му - при виновно неизпълнение на задълженията на една от страните по договора – с 10 /десет/-дневно писмено предизвестие от изправната до неизправната страна.

**(2)** Възложителят прекратява действието на договора при наличието на обстоятелствата, визирани в чл. 118 от ЗОП.

**Чл. 23.** Измененията в сключения договор за отпускане на безвъзмездна финансова помощ и възникването на нови правила и условия в нормативен документ, договора за безвъзмездна финансова помощ, както и всякакви други документи и указания от ДФЗ – РА, свързани с размера на цената по договора, начина на плащане, начина на отчитане, както и всякакви други условия от настоящата поръчка, продиктувани от новите правила, се считат за основание за промяна на сключения договор по смисъла на чл. 116, ал. 1, т. 1 от ЗОП, като обхватът и естеството на възможните изменения, както и условията, при които те могат да се използват не трябва да води до промяна в предмета на договора.

**ІХ. КОРЕСПОНДЕНЦИЯ. АДРЕСИ И БАНКОВИ СМЕТКИ НА СТРАНИТЕ**

**Чл. 24.** Всички съобщения и уведомления между страните по този договор ще бъдат в писмена форма като условие за действителност.

**Чл. 25.** В случай на промяна на адреси, телефони, банкови сметки и др. всяка страна е длъжна да уведоми другата в 7-дневен /седемдневен/ срок от настъпване на промяната.

**X. ЗАКЛЮЧИТЕЛНИ РАЗПОРЕДБИ**

**Чл. 26.** Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

**Чл. 27.** Всички съобщения между страните във връзка с този дого­вор следва да бъдат в писмена форма за действителност.

**Чл. 28.** Нищожността на някоя клауза от договора или на допълни­телно уговорени условия не води до нищожност на друга клауза или на договора като цяло.

**Чл. 29.** За всеки спор относно съществуването и действието на сключения договор или във връзка с неговото нарушаване, включител­но спорове и разногласия относно действителността, тълкуването, пре­кратяването, изпълнението или неизпълнението му, както и за всички въпроси, неуредени в този договор, се прилага българското гражданско и търговско право, като страните уреждат отношенията си чрез спора­зумение. При непостигане на съгласие спорът се отнася за решаване пред родово компетентния съд в гр. Пловдив.

Този договор се състави и подписа в четири еднообразни екземпляра, три от тях за Възложителя и един - за Изпълнителя.

Неразделна част от настоящия договор са:

* Ценово предложение на Изпълнителя и приложени към него КСС;
* Техническо предложение за изпълнение на поръчката.

 ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

............................................................. .........................................................

ПАВЕЛ АНДРЕЕВ ГУДЖЕРОВ

КМЕТ НА ОБЩИНА РАКОВСКИ

ГЛ. СЧЕТОВОДИТЕЛ: ...............................

 АНА ПАВЛОВА МАДЖАРСКА

СЪГЛАСУВАЛ ЮРИСТ: ..............................

............................................................................